|  |
| --- |
| **Caritas Kosova**  Shën Nënë Tereza Nr. 3/  Kisha Katolike  70000, Ferizaj |

Ftesë për tender

1. FORCIMI I QËNDRUESHMËRISË TE TË MOSHUARIT DHE PERSONAT ME AFTËSI TË KUFIZAURA GJATË COVID-19 DHE KATASTROFAVE TË ARDHSHME

* 1. **përshkrimi i përgjithshëm**

Projekti ‘’Forcimi i qëndrueshmërisë te të moshuarit dhe personat me aftësi të kufizuara gjatë COVID-19 dhe katastrofave të ardhshme’’ është një iniciativë trevjeçare në rajonin e Ballkanit Perëndimor, e koordinuar nga Kryqi i Kuq i Serbisë dhe i mbështetur nga Bashkimi Evropian, Agjensia Austriake për Zhvillim dhe Kryqi i Kuq Austriak. Filluar në fund të vitit 2020, ai lidh partnerët e shoqërisë civile nga Bosnja dhe Hercegovina, Kosova, Mali i Zi, Maqedonia e Veriut, Serbia dhe Shqipëria, dhe dhe rrjete të mëdha të shoqërisë civile që përfaqësojnë personat e moshuar dhe personat me aftësi të kufizuar në nivel të Bashkimit Evropian.

**Objektivi i përgjithshëm** i projektit është të kontribuojë në forcimin e qëndrueshmërisë te të moshuarve dhe personave me aftësi të kufizuara në Ballkanin Perëndimor gjatë Covid-19 dhe katastrofave të ardhshme.

**Objektivi specifik:** Personat e moshuar, personat me aftësi të kufizuara, OJQ-të dhe organizatat lokale të janë më të afta për të përballuar situatën e Covid-19 në Bosnje dhe Hercegovinë, Kosovë, Mal të Zi, Maqedoni Veriore, Serbi dhe Shqipëri.

* 1. **pse është parashikuar kjo mbështetje financiare për palë të treta**

Ky aktivitet do të mund tu demonstrojë anëtarëve të komunitetit, vendimmarrësve dhe shoqërisë civile se mobilizimi dhe aktivizmi i përshtatur sipas kontekstit në nivel lokal mund të jetë efektiv për rritjen e përfshirjes së të moshuarve dhe personave me aftësi të kufizuara dhe pjesëmarrjen e tyre në komunitet, duke përfshirë zhvillimin e politikave publike.

Ofrimi i mbështetjes dhe aktiviteteve që rrisin përfshirjen sociale dhe pjesëmarrjen e të moshuarve dhe personave me aftësi të kufizuar në kontekstin lokal do të paraqiten si modele që vendimmarrësit në nivel lokal mund të marrin në konsideratë për mbështetjen e ardhshme.

1. **Ftesa për tender**

Në kuadër të projektit ‘’Forcimi i qëndueshmërisë te të moshuarit dhe personat me aftësi të kufizuar gjatë COVID-19 dhe katastrofave të ardhshme’’, jeni të ftuar për paraqitjen e projekteve më të mira për një apo disa nga aktivitetet e mëposhtme:

* Nisma për zhvillim dhe avokim në lidhje me politikat publike lokale.
* Ofrimi i shërbimeve me shtrirjë të vogël, me bazë vullnetare për personat e moshuar dhe personat me aftësi të kufizuara që fillimisht mund të testohen dhe më pas të avokohen si shërbime të qëndrueshme (p.sh. ofrimi i shërbimeve në zona të largëta dhe rurale, të vështira për t'u arritur).
* Përgatitja e materialeve për dialog për politika lokale dhe kombëtare, ndërgjegjësimin e publikut dhe edukim.
* Ndërgjegjësimi dhe aktivitete edukative mbi tema të përfshirjes sociale të të moshuarve dhe personave me aftësi të kufizuara, plakjes aktive, vullnetarizmit.
* Nisma për edukim jo-formal/të mësuarit gjatë gjithë jetës në komunitetet lokale.
* Aktivitete kulturore me pjesëmarrjen e të moshuarve dhe personave me aftësi të kufizuar.
* Përshtatja e mjediseve sociale dhe komunitare të cilat nuk janë të aksesueshme për personat me aftësi ndryshe për të mbështetur përfshirjen e tyre në nivel komuniteti.

Projekte që nuk përfshihen në listën e mësipërme, por që gjithësesi dukshëm synojnë të kontribuojnë në përfshirjen sociale të të moshuarve apo personave me aftësi ndryshe mund të propozohen.

Sugjerohet fuqimisht që projekt-propozimet të bazohen në pjesëmarrjen aktive të të moshuarve dhe personave me aftësi të kufizuara në zbatimin e tyre, si dhe të merret parasysh barazia gjinore për të maksimizuar potencialin e tyre për të arritur përfshirjen sociale të të moshuarve nga grupe të ndryshme demografike.

**Shembull:**

|  |  |
| --- | --- |
| 1. Tema e aktivitetit | Punëtori edukative për të moshuarit/personat me aftësi të kufizuara |
| 1. Periudha e zbatimit | Dhjetor 2022- Shtator 2023 |
| 1. Përshkrimi i aktivitetit | Psh. Organizimi i punëtorive të rregullta për të moshuarit/personat me aftësi të kufizuar lidhur me një sërë çështjesh që lehtësojnë pjesëmarrjen sociale. Punëtoritë do të përdorin përvojën e profesionistëve të fushave të ndryshme për të mësuar aftësi të ndryshme (si të shkruajmë në mënyrë kreative, pikturojmë, punojmë me argjile, të gatuajmë, etj.), si dhe të moshuar/persona me aftësi të kufizuar që janë trajnuar në një nga fushat e mësipërme. Njohuritë e përfituara nga punëtorite do të mund të përdoret më pas për të filluar iniciativa të vogla fitimprurëse ose jo fitimprurëse, në të cilat të moshuarit/personat me aftësi të kufizuar organizojnë ekspozita etj. ku paraqesin apo shesin punët e tyre. |
| 1. Rezultatet për t’u arritur | Psh. Të moshuarit mësojnë njohuri dhe aftësi të reja dhe janë më aktivë dhe marrin pjesë në jetën sociale të komunitetit |
| 1. Maksimumi i buxhetit | 5700 Euro për aplikant |

1. **Kush mund të aplikojë për fonde në këtë tender:**

Organizatat e shoqërisë civile, anëtarë të rrjeteve të organizatave që merren me të moshuarit apo personat me aftësi të kufizuara; organizatat lokale të të moshuarve dhe personave me aftësi të kufizuara; organizata të tjera të shoqërisë civile të personave të moshuar dhe personave me aftësi të kufizuara në komunitete, të cilat merren me avokimin publik dhe përfshirjen sociale.

Të gjitha projektet apo aktivitetet e propozuara do të zbatohen në territorin e Republikës së Kosovës në rejonet: **Prishtinë, Mitrovicë Jug&Veri, Ferizaj, Prizren dhe Viti**

1. **Si aplikohet**

Ju lutemi plotësoni **Formularin e Aplikimit** duke përfshirë një përshkrim të detajuar të aktiviteteve, buxhetin përkatës si dhe një plan pune të detajuar.

Dokumente të tjera të detyrueshme për të dorëzuar në tender:

(*nëse këto dokumente nuk dorëzohen kërkesa juaj do të refuzohet, dhe projekt propozimi nuk do të shqyrtohet nga ana përmbajtësore nga komisioni i vlerësimit.*)

* **Dokumentet që vërtetojnë statusin ligjor të aplikantit:**
* Çertifikata e regjistrimit të aplikantit
* Çertifitata e numrit fiskal
* **Dokumentet që vërtetojnë kapacitetin financiar të aplikantit:**
  + - * Pasqyrat financiare të organizatës në dy vitet e fundit
      * Vërtetim i llogarisë bankare: konfirmim se llogaria e organizatës nuk është bllokuar në 24 muajt e fundit.
      * Vërtetim nga ATK se organizata nuk ka detyrime

**Afati për aplikim:**

Të gjithë dokumentet si më sipër duhet të dorëzohen deri me datën 4 Nëntor 2022, ora 15:00 në email adresën: [brigita.arifi@caritaskosova.org](about:blank) dhe CC në info@caritaskosova.org dhe në subjekt të email-it të specifikohet “Projekt propozime për grante te vogla”. Projekt propozimet mund të dorëzohen edhe fizikisht në zyren e Caritas Kosova në Mitrovicë, Ndërtesa e IBCM-it, kati 3 Lagjja e boshnjakëve-Mitrovicë Veriore, deri me datën 4 Nëntor 2022, ora 15:00.

1. **Termat dhe kushtet e ftesës për tender**
   1. Gjuha e aplikimit-i gjithë dokumentacion duhet të jetë në gjuhën shqipe.

Në rast të dorëzimit në kopje fizike, zarfi i aplikimit duhet të jetë i mbyllur/vulosur dhe të përmbajë emrin dhe adresën e organizatës aplikuese, emrin e projektit për të cilin po aplikohet – “Forcimi i qëndrueshmërisë së personave të moshuar dhe personave me aftësi të kufizuara gjatë COVID-19, dhe katastrofave të ardhshme”,

***Të gjitha aplikimet e dërguara si ato në formë elektronike ashtu edhe ato në kopje fizike do të hapen nga Komisioni i Vlerësimit, menjëherë pas përfundimit të afatit të dorëzimit që është data 10-11 Nëntor 2022.***

* 1. Çmimet dhe TVSH

Të gjitha shpenzimet duhen të jenë në valutën EURO, pa përfshirë tatimin mbi vlerën e shtuar (TVSH), e cila nuk mbështetet nga fondi i alokuar.

Grafiku kohor

|  |  |
| --- | --- |
| Për sqarime të mëtejshme dërgoni një email jo më vonë se:  Në adresën elektronike: | 1 Nëntor, 2022  brigita.arifi@caritaskosova.org |
| Oferta juaj duhet të dorëzohet jo më vonë se:  Dhe duhet dërguar në adresën : | 4 Nëntor 2022, ora 15:00  [brigita.arifi@caritaskosova.org](mailto:brigita.arifi@caritaskosova.org)  [info@caritaskosova.org](mailto:info@caritaskosova.org) |
| Data e hapjes së projekt propozimeve të pranuara: | 10-11 Nëntor 2022 |
| Data e lajmërimit për fituesit: | 15 Nëntor 2022 |
| Data e firmosjes së kontratës me fituesit: | Deri në fund të Nëntorit 2022 |

1. **Kriteret e përzgjedhjes**

Marrëveshjet do të lidhen me organizatat në përputhje me principin e ofertës më të mirë (raporti më i mirë kosto-cilësi) dhe kritereve të vlerësimit të vendosur më poshtë.

* Dorëzimi i aplikimit mbrenda afatit të parapar
* Buxheti është brenda kufijve të parapara
* Aktivitetet janë formuluar qartë dhe lidhen me rezultatet e pritura të përshkruara në projekt
* Organizata aplikuese ka marrëdhënie të mira me organizatat, institucionet dhe institucionet publike përkatëse të rëndësishme për iniciativën së cilës i përket projekt-propozimi.
* Është e dëshirueshme që organizata aplikuese të ofron disa nga burime e veta si infrastrukturë, pajisje, burime njerëzore etj.
* Organizata aplikuese ka kapacitete për të zbatuar aktivitetet e planifikuara si dhe për të dorëzuar raportet narrative dhe financiare
* Organizata aplikuese duhet të sigurojë transparencë dhe besueshmëri në zbatimin e projektit
* Vetëm projekt propozimet e dorëzuara në formatin e përcaktuar do të merren parasysh
* Grantet do t'u jepen atyre projekteve që kanë raportin më të mirë kosto-cilësi për aktivitetet e propozuar

1. **Anekse**

* Formati i aplikimit-Aneksi A
* Formati i Buxhetit-Aneksi B (sipas nevojës të shtohet apo te ndryshohet ndonje linj buxhetore konform aktiviteteve te propozuara ne kuadër të buxhetit të paraparë)
* Procedurat Standarde operacionale për mbështetjen financiare