**’Forcimi i qëndrueshmërisë te të moshuarit dhe personat me aftësi të kufizuara gjatë COVID-19 dhe katastrofave të ardhshme’’**

**Procedurat Standarde operacionale për mbështetjen financiare për palët e treta**

1. **Përkufizime**

* **Partnerë** konsiderohenKryqi i Kuq i Serbisë, Kryqi i Kuq Shqiptar, Shoqata Shqiptare e Gerontologjisë dhe Geriatrisë, Shoqata e Kryqit të Kuq të Bosnjës dhe Hercegovinës, Shoqata për Ndihmë dhe Zhvillim HAJDE, Kryqi i Kuq i Republikës së Maqedonisë së Veriut, Shoqata për mbështetje dhe zhvillim, Humanost, Organizata Kombëtare e Personave me Aftësi të Kufizuara të Serbisë, Caritas Kosova, Kryqi i Kuq i Malit të Zi dhe Unioni i të Verbërve të Malit të Zi.

Partnerët janë Principalë për palët e treta.

* **Palët e treta** mund të jenë anëtarë të Organizatave të Shoqërisë Civile (OJQ-të), anëtarë të rrjeteve ekzistuese të advokimit në vendet zbatuese ose organizata të tjera, grupe aktiviste dhe organizata lokale të regjistruara që punojnë me të moshuar.

Palët e treta janë Kontraktuesi i Partnerëve.

1. **Prezantim**

Ky dokument përcakton rregullat dhe procedurat për partnerët dhe përfituesit që kryejnë "mbështetje financiare për palët e treta" në kuadër të projektit të financuar nga BE’Forcimi i qëndrueshmërisë te të moshuarit dhe personat me aftësi të kufizuara gjatë COVID-19 dhe katastrofave të ardhshme’’. Ky akt parashikon ofrimin e mbështetjes financiare për shoqatat e shoqërisë civile vendase në gjashtë vendet ku zbatohet projekti. Shumica e tyre do të jenë anëtarë të rrjeteve ekzistuese të advokimit.

1. **Objektivat dhe rezultatet**

që do të përfitohen me mbështetjen financiare janë:

* OJQ-të kryejnë aktivitete ndërgjegjësuese dhe të promovojnë përfshirjen sociale të personave të moshuar dhe personave me aftësi të kufizuara
* OJQ-të adresojnë mangësitë në ofrimin e shërbimeve në nivel local.

1. **Aktivitete të pranueshme** janë parashikuar si më poshtë:

* Nisma për zhvillim dhe advokaci të politikave lokale.
* Ofrimi i shërbimeve me shtrirje të vogël, me bazë vullnetare për personat e moshuar dhe personat me aftësi të kufizuara që fillimisht mund të testohen dhe më pas të advokohen si shërbime të qëndrueshme (p.sh. ofrimi i shërbimeve në zona të largëta dhe rurale, të vështira për t'u arritur)
* Përgatitja e materialeve për dialog për politika lokale dhe kombëtare, ndërgjegjësimin e publikut dhe edukim
* Veprimtari ndërgjegjësuese dhe edukuese mbi tema të përfshirjes sociale të të moshuarve dhe personave me aftësi të kufizur, moshimi aktiv, vullnetarizmi
* Nisma për edukim jo-formal/të mësuarit gjatë gjithë jetës në komunitetet lokale
* Aktivitete kulturore me pjesëmarrjen e të moshuarve dhe personave me aftësi të kufizuara
* Përshtatja e mjediseve sociale dhe komunitare të cilat nuk janë të aksesueshme për personat me aftësi të kufizuara për të mbështetur përfshirjen e tyre në nivel komuniteti.

1. **Tipologjia e organizatave të shoqërisë civile** që mund të marrin mbështetje financiare: Anëtarët e rrjeteve të OJQ-ve dhe OJQ-të që janë aktive në nivel lokal në vendet e synuara të projektit, si dhe iniciativat bazë.
2. **Kriteret për përzgjedhjen e këtyre subjekteve dhe dhënien e mbështetjes financiare:**

* Aktiviteti nuk e tejkalon shumën e përcaktuar të buxhetit
* Aktiviteti është brenda afatit kohor 10 mujor
* Aktiviteti kontribuon në arritjen e objektivit specifik të projektit dhe është në përputhje me qëllimin kryesor të projektit
* OJQ-ja aplikuese është e koordinuar mirë me palët përkatëse të interesit për nismën përkatëse
* OJQ-ja aplikuese idealisht ofron disa burime të veta, si infrastrukturë, pajisje, shpenzime, burime njerëzore dhe burime të tjera financimi
* OJQ-ja aplikuese ka kapacitet për të zbatuar aktivitete dhe për të paraqitur raporte financiare dhe narrative (të vërtetohen në dosjen e aplikimit)
* Vetëm aplikimet e dorëzuara në formatin e dhënë do të konsiderohen për vlerësim
* OJQ-ja aplikuese duhet të sigurojë transparencë dhe besueshmëri

1. **Kriteret për përcaktimin e shumës së saktë të mbështetjes financiare:**

* Shuma maksimale që mund të alokohet për aplikim është 5,700€, ndërsa shuma minimale është 2,000 €.
* Çdo aplikim duhet të përfshijë një buxhet të detajuar sipas të cilit do ti akordohet granti; në procedurën e përzgjedhjes një rëndësi e veçantë do t'i kushtohet efikasitetit të fondeve të buxhetuara. Kohëzgjatja e projekteve do të jetë dhjetë muaj.
* Nuk do të pranohen dhe mbështeten shpenzimet e mëposhtme si: blerja e pajisjeve të mëdha, ndërtimi dhe riparimi i objekteve
* Një OJQ mund të paraqesë më shumë së një aplikim, por vetëm njëri prejt tyre mund të financohet.

1. **Proçedurat Operacionale:**
   1. **Të përgjithshme**

Partnerët janë përgjegjës për palët e treta në vendet e tyre përkatëse të projektit. Aktivitetet dhe buxheti për palët e treta janë të specifikuara në seksionin 11 të këtij dokumenti.

* 1. **Thirrje për tender**

Bazuar në buxhetet përkatëse, Partnerët përgatisin Ftesën për Tender (Aneksi F) dhe formularin e Aplikimit (Aneksi A), duke ndjekur anekset e tjera bashkëngjitur.

Tenderi do të publikohet në website-in dhe faqen zyrtare të Facebook-ut të Caritas Kosova si dhe në Kosova Job duke theksuar qartë afatin e aplikimeve.

**c) Paraqitja e aplikimeve**

Organizatat kandidate do të kenë kohë deri më 4 Nëntor 2022, ora 15:00 për të përgatitur dhe dorëzuar formularin e aplikimit. Formulari i aplikimit duhet të përfshijë një përshkrim të detajuar të veprimit të planifikuar, një buxhet, një plan pune të detajuar dhe një përshkrim të kapaciteteve për të zbatuar aktivitetin si dhe të burimeve të veta, si objektet, pajisjet, shpenzimet, burime njerëzore dhe burime të tjera financimi që mund të ofrojnë.

Për më tepër, aplikimit duhet t'i bashkëngjiten dokumentet e mëposhtme:

* **Dokumentet që vërtetojnë statusin ligjor të aplikantit:**
* Çertifikata e regjistrimit të aplikantit
* Çertifitata e numrit fiskal
* **Dokumentet që vërtetojnë kapacitetin financiar të aplikantit:**
  + - * Pasqyrat financiare të organizatës në dy vitet e fundit
      * Vërtetim i llogarisë bankare: konfirmim se llogaria e organizatës nuk është bllokuar në 24 muajt e fundit.
      * Vërtetim nga ATK se organizata nuk ka detyrime
  1. **Vlerësimi për aplikimet fituese**

1. Pas marrjes së aplikimeve, komisioni i tenderit i krijuar nga Partneri i vlerëson ato duke ndjekur formularin e vlerësimit (Aneksi D) nga ku del me një listë të shkurtuar

2. Përzgjedhja përfundimtare do të bëhet nga komiteti i vlerësimit të projektit në secilën prej vendeve të projektit. Ky komitet do të përbëhet nga përfaqësuesit e partnerëve të projektit të secilit vend, përfaqësuesi i një institucioni publik përkatës si dhe përfaqësuesi i Delegacionit të BE-së nëse është e mundur. Koordinatori i përgjithshëm i projektit do të ketë rolin mbikëqyrës dhe do të nënshkruajë përzgjedhjen përfundimtare pasi ta diskutojë atë me partnerët në secilën prej vendeve të projektit.

* 1. **Procedura e dhënies së grant-it**

Pas përfundimit të procesit të vlerësimit, Partneri informon aplikantët fitues për rezultatin me email. Kontrata duhet të nënshkruhet sipas modelit (Aneksi D) nga Partneri (si Lider) si dhe nga Kontraktori i përzgjedhur.

* 1. **Zbatimi**

Zbatimi i aktivitetit të mbështetur nga sub-granti do të realizohet nga kontraktori i përzgjedhur.

* 1. **Monitorimi**

Zbatimi i aktiviteve të zhvilluara nga Kontraktori duhet të monitorohet rregullisht nga Partneri.

* 1. **Raportimi**

Kontraktori raporton tek Koordinatori i përgjithshëm i Partnerit

Raportimi financiar duhet të bëhet kundrejt buxhetit. Shpenzimet e kryera do të shoqërohen me dokumentet mbështetëse përkatëse siç specifikohet në kontratë.

Së bashku me raportin financiar nevojitet një raport narrativ që përshkruan aktivitetet kryesore, arritjet dhe sfidat e hasuar. Një model për raportin narrativ është dhënë (Shtojca E).

1. **Dokumentet e nevojshme për raportim nga Partneri për Koordinatorin e Projektit, Kryqin e Kuq të Serbisë**

* Përmbledhja e raportit narrativ të jetë në format tremujor, në anglisht si dhe një raport i plotë ku të përfshihet raporti vjetor dhe përfundimtar i projektit
* Kopje e raportit narrativ nga kontraktori
* Raportimi financiar të bëhet në kuadër të raportit financiar të projektit për Kryqin e Kuq të Serbisë duke raportuar shpenzimet faktike. Ky raport duhet të dërgohet kur të përfundojë i gjithë aktiviteti i sub-granteve
* Sigurimi i të gjitha dokumenteve financiare dhe mbështetëse (kopje të tyre) sipas kontratës me Kontraktorin: pasqyra bankare, fatura/kontrata, konfirmime të përjashtimit nga TVSH, me përshkrime të shkurtra në anglisht.
* Një kopje e kontratës e nënshkruar nga të dyja palët (Partneri dhe kontraktori).

1. **Shembuj aktivitetesh të propozuara**

|  |  |
| --- | --- |
| 1. Tema aktivitetit | Përfshirja dixhitale/ Trajnim mbi teknologjinë e informacionit për të moshuarit |
| 1. Periudha e zbatimit | Dhjetor 2022- Shtator 2023 |
| 1. Përshkrimi i aktivitetit | P.sh. Organizimi i një sërë punëtoi trajnuese për të ndihmuar të moshuarit të kuptojnë dhe përdorin teknologjinë e informacionit që kanë në dispozicion. Aktivitetet do të koordinohen me shërbimet lokale publike dhe private, duke i inkurajuar ata që të bëjnë përmbajtjen e tyre dixhitale (faqet e administratës komunale, Qendra për Mirëqenie Sociale, Qendra Shëndetësore, shërbimet e ofrimit të kujdesit, mediat lokale) më të aksesueshme për të moshuarit. |
| 1. Rezultatet për t’u arritur | P.sh. Personat e moshuar përdorin teknologjinë e informacionit më shpesh për të marrë informacion mbi shërbimet, për të marrë pjesë në komunitet dhe për të ndihmuar bashkëmoshatarët e tyre të fitojnë njohuritë dhe aftësitë e nevojshme për ta bërë këtë vetë; Përmbajtja dixhitale e shërbimeve dhe institucioneve vendore është më e aksesueshme për të moshuarit. |
| 1. Maksimumi i buxhetit | 5.700 Euro |

|  |  |
| --- | --- |
| 1. Tema aktivitetit | Punëtori edukative për personat me aftësi të kufizuara |
| 1. Periudha e zbatimit | Dhjetor 2022- Shtator 2023 |
| 1. Përshkrimi i aktivitetit | Psh. Organizimi i punëtorive të rregullta për personat me aftësi të kufizuara lidhur me një sërë çështjesh që lehtësojnë pjesëmarrjen sociale. Punëtorit do të përdorin përvojën e disa profesionistëve të fushave të ndryshme për të mësuar aftësi të ndryshme (si të shkruajmë në mënyrë kreative, pikturojmë, punojmë me argjile, të gatuajmë etj). Do të përdoren gjithashtu edhe persona me aftësi ndryshe që janë trajnuar ndërkohë në një nga fushat e mësipërme. Njohuritë e përftuara nga punëtorit do të mund të përdoret për të filluar aktiviteve të vogla fitimprurëse ose jo fitimprurëse (personat me aftësi ndryshe organizojnë ekspozita etj ku paraqesin apo shesin punët e tyre). |
| 1. Rezultatet për t’u arritur | Psh. Personat me aftësi të kufizuara mësojnë njohuri dhe aftësi të reja, janë më aktivë dhe përfshihen në jetën sociale të komunitetit |
| 1. Maksimumi i buxhetit | 5.700 Euro |

|  |  |
| --- | --- |
| 1. 1. Tema aktivitetit | Fushata ndërgjegjësuese në nivel lokal |
| 1. Periudha e zbatimit | Dhjetor 2022- Shtator 2023 |
| 1. Përshkrimi i aktivitetit | P.sh Organizimi i një fushate ndërgjegjësimi në nivel lokal që përbëhet nga prodhimi i materialeve të printuara, paraqitjet në media, aktivitete publike (diskutimet në panel, fokusimi në data të caktuara, ekspozitat, shfaqjet skenike, etj) me qëllim informimin e publikut për një çështje të veçantë dhe të rëndësishme për të moshuarit/personat me aftësi të kufizuara dhe ndryshimi i perceptimit të personave të moshuar/personave me aftësi të kufizuara. |
| 1. Rezultatet për t’u arritur | P.sh. Materiale dhe qasje të zhvilluara me cilësi të lartë dhe aktivitete ndërgjegjësuese të zbatuara që nxjerrin në pah arritjet dhe kapacitetet e të moshuarve/personave me aftësi të kufizuara dhe/ose problemet dhe nevojat e të moshuarve/personave me aftësi të kufizuara në lidhje me përfshirjen dhe pjesëmarrjen sociale. |
| 1. Maksimumi i buxhetit | 5700 Euro |

|  |  |
| --- | --- |
| 1. Tema aktivitetit | Përmirësimi i transportit në komunitetin lokal për të moshuarit/personat me aftësi të kufizuara |
| 1. Periudha e zbatimit | Dhjetor 2022- Shtator 2023 |
| 1. Përshkrimi i aktivitetit | P.sh. Vlerësimi i kapaciteteve të komunitetit për të ofruar mundësi transporti pa pagesë për të moshuarit/personat me aftësi të kufizuara që do t'i ndihmojnë ata të lëvizin më lirshëm në komunitet. Opsionet e transportit do të mbështeten në kapacitetet personale të anëtarëve të komunitetit, të cilët do ta vënë kohën dhe automjetet e tyre në dispozicion për të moshuarit/personat me aftësi të kufizuara. |
| 1. Rezultatet për t’u arritur | P.sh. personat e moshuar/ personat me aftësi të kufizuara janë në gjendje të lëvizin më lirshëm në komunitet, të bëjnë takimet e nevojshme (p.sh. për teste shëndetësore ose mbledhje sociale) dhe të marrin pjesë në aktivitete publike. |
| 1. Maksimumi i buxhetit | 5.700 Euro |

|  |  |
| --- | --- |
| 1. Tema aktivitetit | Ofrimi i mbështetjes së strukturuar për kujdestarët informalë |
| 1. Periudha e zbatimit | Dhjetor 2022- Shtator 2023 |
| 1. Përshkrimi i aktivitetit | P.sh. Seminaret e strukturuara dhe të rregullta për kujdestarët informalë do të përmirësojnë qëndrueshmërinë dhe aftësitë e tyre psikologjike dhe do t'i ndihmojnë ata të mbështesin personat e moshuar/personat me aftësi të kufizuara të cilëve u ofrojnë kujdes në mënyra më efikase, duke rritur pavarësinë dhe kënaqësinë e tyre me kujdesin që marrin. |
| 1. Rezultatet për t’u arritur | P.sh. Personave të moshuar/personave me aftësi të kufizuar u ofrohen shërbime më cilësore, më të rregullta nga kujdestarët infromale, që plotësojnë nevojat e tyre dhe rrisin pavarësinë e tyre. |
| 1. Maksimumi i buxhetit | 5.700 Euro |

|  |  |
| --- | --- |
| 1. Tema aktivitetit | Bizneset lokale mbështesin përfshirjen sociale të të moshuarve/personave me aftësi të kufizuar |
| 1. Periudha e zbatimit | Dhjetor 2022- Shtator 2023 |
| 1. Përshkrimi i aktivitetit | P.sh. Bashkimi i një numri biznesesh lokale për të ofruar shërbim të veçantë për të moshuarit/personat me aftësi të kufizuara p.sh. duke ofruar “çmim të mirë/këndshëm” të veçantë për një kafe/çaj në orare të caktuara të ditës për të moshuarit/personat me aftësi të kufizuar, duke reklamuar këtë shërbim. |
| 1. Rezultatet për t’u arritur | P.sh. Të moshuarit/personat me aftësi të kufizuar rrisin pjesëmarrjen e tyre në jetën sociale të komunitetit nëpërmjet heqjes së disa pengesave për pjesëmarrjen e tyre dhe reklamimin e shërbimeve të përshtatshme për moshën dhe aftësitë. |
| 1. Maksimumi i buxhetit | 5700 Euro |

|  |  |
| --- | --- |
| 1. Tema aktivitetit | Ushtrime fizike të përshtatshme për punë në grup për të moshuarit/personat me aftësi të kufizuara |
| 1. Periudha e zbatimit | Dhjetor 2022- Shtator 2023 |
| 1. Përshkrimi i aktivitetit | P.sh. Ushtrime të lehta, të strukturuara në grup për të moshuarit/personat me aftësi të kufizuar në ambiente të jashtme dhe të brendshme të organizuara në intervale të rregullta në mënyrë që të promovojnë jo vetëm ushtrimet fizike, por edhe aktivitetin e përbashkët dhe shpirtin e grupit.  Mund të përfshihen të rinj dhe në këtë mënyrë të lehtësohet solidaritetin midis brezave, si dhe personat e moshuar/personat me aftësi të kufizuar që advokojnë për më shumë hapësira publike, të jashtme të pajisura dhe të përcaktuara në mënyrë adekuate për ushtrime. |
| 1. Rezultatet për t’u arritur | P.sh. Personat e moshuar/ personat me aftësi të kufizuar janë në gjendje më të mirë fizike dhe kanë zhvilluar rutina të shëndetshme me bashkëmoshatarët e tyre, kanë ndërtuar shpirtin e grupit dhe janë të lidhur më mirë me brezat e rinj nëpërmjet ushtrimeve të përbashkëta. |
| 1. Maksimumi i buxhetit | 5700 Euro |

1. **Anekset**

Aneksi A: Formulari i aplikimit

Aneksi B: Buxheti

Aneksi F: Ftesë për tender